Det er svært.

Du sidder i din etværelseslejlighed på hvad der føles som 100. døgn, altanen bliver først sat op i 2021, og for at gøre tingene værre er solen begyndt at skinne ind gennem samtlige vinduer.

Foråret har meldt sin ankomst, og selv om indendørs-tanning måske nok er en ting, er det ingen reel substitut for frisk luft og røde kinder. Du vil ud at gå, og det må du – indtil videre – også godt.

Problemet er, at andre københavnere har fået samme indskydelse. Søerne er overrendt af spadserende (og nu må man kun gå med urets retning), og Amager Strandpark er fyldt med mennesker i en sådan grad, at rigspolitichefen har varslet skrappere tiltag, hvis det fortsætter. Det er alvor nu, og helt ærligt: Så fedt er det altså ikke at gå rundt om Søerne.

Du kender Amager Fælled, Utterslev Mose og byens mange parker. Her giver Ibyen overblik over 5 – mere eller mindre – oversete steder i København med åbne vidder, hvor man stadig kan trække vejret frit.

1 Ruten med gravsten

På kanten af Vesterbro og Valby finder man Vestre Kirkegård, som med sine 54 hektar er landets største af slagsen.

Kirkegårdens mest berømte specialafdeling er forbeholdt såkaldte fortjenstfulde personer, som altså har ydet en særlig indsats for det danske samfund.

Foto: Philip Davali Gravsted: Edith Olsen. Tidligere statsminister Anker Jørgensen blev stedt til hvile ved søen, kaldet Det Røde Hav, på Vestre Kirkegård. Her ligger han side om side med fortidens store socialdemokrater, blandt andre Thorvald Stauning og Jens Otto Krag

Gravsted: Edith Olsen. Tidligere statsminister Anker Jørgensen blev stedt til hvile ved søen, kaldet Det Røde Hav, på Vestre Kirkegård. Her ligger han side om side med fortidens store socialdemokrater, blandt andre Thorvald Stauning og Jens Otto Krag Foto: Philip Davali

Her er venstreorienterede politikere som Anker Jørgensen, Th. Stauning og Jens Otto Krag alle stedt til hvile ved søen, som meget passende har fået kaldenavnet Det Røde Hav. Men også de lindebeplantede hovedalleer gør kirkegården et besøg værd.

Men husk: Hold afstand. Har mange mennesker fået samme idé som dig, tag da videre til et af de andre punkter på listen.

2 Ruten med tog

Ikke langt fra kirkegården ligger et i sandhed overset sted i København: DSB’s gamle værkstedsareal ved Otto Busses Vej, også kendtsom Den Gule By eller Jernbanebyen. I 1909 åbnede De Danske Statsbaner deres nye store centralværksted, og der har det ligget lige siden. Men der er nye tider på vej.

Foto: Cathrine Kjærø Ulf Ertmann

For ved det seneste kommunalvalg meldte overborgmester Frank Jensen ud, at han havde planer om at opføre Lille Vesterbro på en del af området, efter at DSB begyndte gradvis at flytte værkstedsanlægget til Næstved.

Her skal bl.a. opføres nye studieboliger. Men indtil det sker, har man stadig mulighed for at opleve en unik industrikultur med smukke trælader fra 1900-tallet, den lille samling funktionær- og arbejderboliger (Den Gule By) og de store værkstedshaller.

Foto: Miriam Dalsgaard Overborgmester Frank Jensen har en plan om en ny bydel i København: Lille Vesterbro. Den skal bygges på det gamle baneterræn mellem Vasbygade og godsbanen ved H.C. Ørsted Værket.

Overborgmester Frank Jensen har en plan om en ny bydel i København: Lille Vesterbro. Den skal bygges på det gamle baneterræn mellem Vasbygade og godsbanen ved H.C. Ørsted Værket. Foto: Miriam Dalsgaard

DSB arbejder imidlertid stadig på området, og der bor også mennesker i Den Gule By. Så udvis omtanke, når du færdes i området.

3 Ruten med dyr og planter

I Sydhavnen finder man Sydhavnstippen, et unikt naturområde, og det endda kun 20 minutters cykeltur fra Rådhuspladsen.

Foto: Jens Dresling

På ’Tippen’ er der altid højt til himlen, og med det varierede dyre- og planteliv er man garanteret en særlig naturoplevelse – i hvert fald efter københavnerforhold.

Her kan man opleve græssende får, heste og køer, og hvis man er heldig, kan man øjne nogle af de mange forskellige fuglearter, som er blevet spottet på Sydhavnstippen gennem tiderne – husk kikkert! Med områdets 50 hektar burde der være plads til både dig og mig.

4 Ruten med krigshistorien

Fra Avedøre i syd til Utterslev Mose i nord slanger Københavns historiske bygningsværk sig med sine små 15 kilometer. Som en dansk udgave af Den Kinesiske Mur.